Diari Oficial de la Generalitat Valenciana


Sumari del DOGV 1861, del 14-09-1992 (1992/825888)

ORDRE de 13 de juliol de 1992, de la Conselleria de Cultura, Educació i Ciència, per la qual s'autoritza el canvi de titularitat i de denominació del centre docent privat Nuestra Señora de la Fuensanta, de Vistahermosa (Alacant).
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/07/13/(6)/dof/vci/html**

### Dades del document

Número de DOGV
:   1861

Data del DOGV
:   14-09-1992

Secció del DOGV
:   DISPOSICIONS GENERALS

Número del document
:   1992/825888


Data del document
:   13-07-1992

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 13 de juliol de 1991, de la Conselleria de Cultura, Educació i Ciència, per la qual s'autoritza el canvi de titularitat i denominació del centre docent privat Nuestra Señora de la Fuensanta, de Vistahermosa (Alicante).  
Vist l'expedient incoat a petició de la senyora Pilar Vera Torres, en què sol·licita el canvi de la titularitat a favor seu del centre privat Nuestra Señora de la Fuensanta, situat a la partida d'Orgegia, 91, de Vistahermosa (Alacant), amb número de codi 85854760, i també el canvi de denominació d'aquest pel d'Escuela Infantil Arcoiris.  
Vist que la senyora Fuensanta Gálvez Díaz, com a titular actual del centre, sol·licita conjuntament amb la senyora Pilar Vera Torres el canvi de l?esmentada titularitat.  
Vist que l?expedient ha estat tramitat pel Servei Territorial de Cultura i Educació d'Alacant, el qual, a la vista de l?informe favorable de la Inspecció Educativa, eleva proposta igualment favorable, ja que el centre compleix els requisits necessaris per tal d'accedir a la sol·licitud.  
Vist que el centre obtingué classificació definitiva, en el nivell d'Educació Pre-escolar, per l?Ordre Ministerial d'11 de gener de 1979, per a dues unitats de Jardí d'Infants i una unitat de Pàrvuls, amb capacitat per a setanta i quaranta llocs escolars respectivament.  
Vist que, segons consta en el Registre de Centres Docents de la Comunitat Valenciana, la titularitat del centre Nuestra Señora de la Fuensanta correspon a la senyora Fuensanta Gálvez Díaz, qui, el 20 d'abril de 1991, signà un contracte pel qual es cedeix, en concepte d' arrendament, a la senyora Pilar Vera Torres l?explotació de l?esmentat centre, i aquesta última se subroga en tots els drets i les obligacions de l'anterior titularitat.  
Vist que la denominació Escuela Infantil queda reservada als centres públics, com es desprèn de l'article 2.2 del Reial Decret 1004/1991, de 14 de juny, pel qual s'estableixen els requisits mínims dels centres que impartesquen ensenyaments de règim general no universitaris.  
Vist que segons disposa l'article 5 del Reial Decret 986/1991, de 14 de juny, pel qual s'aprova el calendari d?aplicació de la nova ordenació del sistema educatiu, la implantació de l?Educació Infantil es produirà a partir del curs escolar 1991-92: «L'any acadèmic 1991-92 les administracions educatives començaran la implantació progressiva del segon cicle de l?Educació Infantil. Al llarg dels anys següents i en el marc temporal del calendari establert pel present Reial Decret, es completarà l?ordenació del conjunt de l?etapa i s'extingiran els cursos corresponents a l?Educació Pre-escolar».  
Vist que, per a l?àmbit territorial de la Comunitat Valenciana, encara no s'ha decidit la implantació del segon cicle de l?Educació Infantil, per la qual cosa continua impartint-se a hores d'ara Educació Pre-escolar, no es pot considerar adequat el canvi de denominació genèrica, que procedirà d'ofici quan comence la implantació dels nous ensenyaments.  
Vistos la Llei orgànica 8/1985, de 3 de juliol, reguladora del dret a l?educació; el Decret 1855/74, de 7 de juny; el Reial Decret 1004/1991, de 14 de juny; el Reial Decret 986/1991, de 14 de juny i el Reial Decret 401/1979, de 13 de febrer, sobre denominació i publicitat dels centres docents no estatals.  
Fent ús de les atribucions que m'han estat conferides per l'article 35 de la Llei de Govern Valencià  
ORDENE  
Primer  
Autoritzar el canvi de titularitat del centre privat d'Educació Pre-escolar Nuestra Señora de la Fuensanta, de Vistahermosa (Alacant), amb número de codi 50224214, a favor de la senyora Pilar Vera Torres, qui, com a cessionària, se subroga en la totalitat d'obligacions i de drets que la qui cedeix pogués tenir contrets amb la Conselleria de Cultura, Educació i Ciència o amb el Ministeri d'Educació i Ciència, i també les derivades de l?ordre laboral vigent.  
El canvi de titularitat no afectarà el règim de funcionament del centre.  
Segon  
Autoritzar, sense perjudici del millor dret de tercers, el canvi de denominació específica del centre privat d'Educació Pre-escolar Nuestra Señora de la Fuensanta per la de centre privat d'Educació Pre-escolar Arcoiris.  
DISPOSICIO ADDICIONAL  
Allò que estableix la present ordre s'inscriurà en el Registre de Centres Docents de la Comunitat Valenciana.  
València, 13 de juliol de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI